As julle weer afry Kaap toe vir vakansie of in die Kaap bly, stop gerus by die Strawberry King-padstal buite die Paarl. Dié winkeltjie is al vir meer as 40 jaar ’n instelling in die Boland en hoogsomer gons dit behoorlik van al die besoekers wat indraai vir ’n boksie aarbeie.
Waar? Op die suidelike punt van die Paarl se Hoofstraat/R45. Neem afdraai 55 van die N1 af en draai dan op die R45 in die rigting van Franschhoek/Klapmuts. Strawberry King is ’n aarbeigooi verder aan.